<classify> Azam inashika nafasi ya pili kwenye msimamo ikiwa na pointi 45 ikizidiwa pointi moja na vinara Yanga wanaoongoza ligi hiyo kwa sasa wakiwa na pointi 46.Akizungumza na gazeti hili Hall, alikiri ugumu uliopo msimu huu lakini ameahidi kikosi chake kitaendelea kupambana hadi dakika ya mwisho kuhakikisha wanawavua Yanga taji hilo na kulivaa wao.Najua siyo kazi nyepesi kwasababu ligi ni ngumu na ushindani kati ya timu na timu ni mkubwa lakini najivunia kuwa na kikosi bora ambacho naamini kinaweza kupambana na kupata matokeo mazuri katika mechi zilizopo mbele yetu, alisema Hall Kocha huyo kipigo cha bao 1-0, kutoka kwa Coastal Union, kimevuruga mikakati yao ya kuhakikisha hawapotezi mchezo lakini bado wana nafasi ya kuhakikisha hawarudii makosa hayo ya kupoteza mchezo mwingine hadi mwisho wa ligi.Alisema hilo linawezekana kutokana na kuwa na imani kubwa aliyokuwa nayo kwenye kikosi chake ambacho siku zote kimekuwa kikicheza kwenye kiwango cha juu na kupata matokeo yanayowaweka kwenye nafasi hiyo waliyopo kwa sasa.Aidha kocha huyo alisema kikosi chake kwa sasa kipo kwenye mikakati kabambe kuhakikisha wanashinda mchezo wao wa Jumatano wa Ligi Kuu ya Tanzania Bara dhidi ya Tanzania Prisons utakaochezwa uwanja wa Sokoine Mbeya.Itakuwa mechi ngumu, kwasababu tunacheza ugenini na wapinzani wetu wameimarika sana tofauti na ilivyokuwa mzunguko wa kwanza lakini tumejipanga kuhakikisha tunashinda kama tulivyofanya kwa Mbeya City Jumamosi, alisema Hall.Azam na Yanga ndiyo timu ambazo zinapewa nafasi kubwa ya kutwaa taji hilo kwa sasa baada ya Simba kupoteza mchezo wa Jumamosi dhidi ya watani wao wa jadi vijana wa Jangwani.  <topic>: michezo 